SIF (Save Indian Family) ના જીતુ વાસ્વાનીના જણાવ્યા મુજબ, આ એક એવી સંસ્થા છે કે જે પુરૂષો અને સ્ત્રીઓ બંનેના કલ્યાણ માટે કામ કરવા માગે છે. આ સંસ્થાનો મુખ્ય હેતુ માત્ર સ્ત્રીઓ તરફી જ નહીં પણ પુરૂષો તરફી કાયદાઓના બંધારણને જાગૃત કરવાનો છે. કાનૂની જોગવાઈમાં મુખ્યત્વે સ્ત્રીઓ તરફી જે કાયદાઓ છે. સ્ત્રીની અરજી પર છૂટાછેડા ઝડપથી થતા હોવાથી, તેને લીધે બાળકોને પણ ઘણી વખત મતભેદ અને મનભેદનો સામનો કરવો પડે છે. મોટા ભાગના રીસર્ચ પરથી અને ચાઇલ્ડ સાઇકોલોજી પ્રમાણે એ સાબિત થયેલું છે કે બાળકોનાં હેલ્ધી ગ્રોથ માટે બાળકોને માતા અને પિતા બંનેનો પ્રેમ અને હુંફ મળવા જોઈએ. અને દુઃખની વાત એ છે કે ઘણાં બાળકોને બંને પેરેંટ્સ હોવા છતાં, માતા પિતા એકબીજા સાથે ન રહેતાં હોવાથી કોઈ પણ એક પેરેંટ સાથે રહેવું પડે છે અથવા તો બોર્ડીંગ સ્કૂલમાં જવું પડે છે.